สแตนชาร์ตสลัดภาพ เน้นธุรกิจโกอินเตอร์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สแตนชาร์ต ทิ้งแบรนด์เงินกู้ไร้หลักประกัน เน้นพาธุรกิจไทยโกอินเตอร์
นายมาร์ก เดวาเดสัน กรรมการผู้จัดการใหญ่และประธานเจ้าหน้าที่บริหาร ธนาคารสแตนดาร์ดชาร์ เตอร์ด (ไทย) เปิดเผยว่า ธนาคารได้ปรับกลยุทธ์ในการทำธุรกิจใหม่ โดยต่อไปจะเป็นธนาคารไทยเป็นสากล และให้น้ำหนักในการดูแลลูกค้าธุรกิจไทยทั้งกลุ่มผู้ประกอบการเอสเอ็มอี และบริษัทขนาดใหญ่ที่ต้องการลงทุนในต่างประเทศ 
ทั้งนี้ ธนาคารจะใช้เครือข่ายสาขา 1,700 แห่งใน 70 ประเทศ พนักงานกว่า 7.5 หมื่นคน โดยเฉพาะเครือข่ายในภูมิภาคเอเชียและตะวันออกกลางซึ่งเป็นตลาดสำคัญในการขยายฐานลูกค้า
นอกจากนี้ ธนาคารจะเน้นธุรกิจในเขตกรุงเทพฯ จากเดิมกระจายไปทั่วประเทศ เพราะฐานลูกค้ากระจุกตัวในกรุงเทพฯ ถึง 6070% 
“เราปรับจุดโฟกัสมา 2 ปีแล้ว ที่ต้องเปลี่ยนเพราะสัดส่วนสินเชื่อไร้หลักประกันในระดับ 70% นั้นสูงเกินไป ไม่สมดุล จึงต้องปล่อยสินเชื่อไร้หลักประกันน้อยลง ทำให้สัดส่วนสินเชื่อเหลือกว่า 50%” นายเดวาเดสัน กล่าว